Document ID: 32012R0568

РЕГЛАМЕНТ ЗА ИЗПЪЛНЕНИЕ (ЕС) № 568/2012 НА КОМИСИЯТА
от 28 юни 2012 година
за изменение на Регламент (ЕО) № 555/2008 по отношение на представяне на програмите за подпомагане в лозаро-винарския сектор
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1), и по-специално член 103щa във връзка с член 4 от него,
като има предвид, че:
(1)
В член 103к, параграф 1, първа алинея от Регламент (ЕО) № 1234/2007 се предвижда, че всяка държава членка производителка, посочена в приложение Хб към посочения регламент, представя на Комисията проект на петгодишна програма за подпомагане, включваща мерки за подпомагане на лозаро-винарския сектор.
(2)
В член 2, параграф 1 от Регламент (ЕО) № 555/2008 на Комисията от 27 юни 2008 г. относно определяне на подробни правила за прилагане на Регламент (ЕО) № 479/2008 на Съвета относно общата организация на пазара на вино по отношение на програмите за подпомагане, търговията с трети страни, производствения потенциал и проверките в лозаро-винарския сектор (2) се предвижда първото представянето проектите на програми за подпомагане се отнася за петте финансови години от 2009 г. до 2013 г.
(3)
С оглед на подготовката за второто представяне на проектите на програми за подпомагане за финансовите години от 2014 г. до 2018 г. следва да бъдат установени рамката и специфичните изисквания за новия програмен период. Необходимо е също така да се определи срок за второто представяне на проектите на програми за подпомагане.
(4)
Следва да се определи краен срок за държавите членки, които желаят да прехвърлят, считано от 2014 г., суми от своя национален пакет в схемата за единно плащане в съответствие с член 103о от Регламент (ЕО) № 1234/2007.
(5)
Поради това Регламент (ЕО) № 555/2008 следва да бъде съответно изменен.
(6)
Мерките, предвидени в настоящия регламент, са в съответствие със становището на Управителния комитет за общата организация на селскостопанските пазари,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕО) № 555/2008 се изменя, както следва:
(1)
Член 2 се заменя със следния текст:
„Член 2
Представяне на програмите за подпомагане
1. Първото представяне на проекти на програми за подпомагане, посочени в член 103к, параграф 1, първа алинея от Регламент (ЕО) №1234/2007, се отнася за петте финансови години от 2009 г. до 2013 г.
За финансовите години от 2014 г. до 2018 г. държавите членки представят на Комисията своите проекти на програми за подпомагане до 1 март 2013 г. Ако националните пакети, предвидени за периода от финансовата 2014 година и нататък, са изменени след тази дата, държавите членки съответно адаптират програмите за подпомагане.
Държавите членки предоставят своите проекти на програми за подпомагане на разположение на Комисията по електронен път, като се използва формулярът, посочен в приложение I.
Държавите членки представят на Комисията своите финансови разчети за проектите на програми за подпомагане, посочени в първа и втора алинея, с формуляра, установен в приложение II.
2. Държавите членки уведомяват Комисията за приемането или изменението на техни законодателни разпоредби, засягащи проектите за програми за подпомагане, посочени в параграф 1. Това уведомяване може да се извърши чрез информиране на Комисията относно уебсайта, чрез който въпросното законодателство е публично достъпно.
3. Държавите членки, които решат да прехвърлят цялата сума от своя национален пакет от финансовата 2010 година нататък и за целия период, посочен в параграф 1, първа алинея, в схемата за единно плащане, представят формуляра, предвиден в приложение II към настоящия регламент, като съответното поле е надлежно попълнено. Попълва се само веднъж най-късно до 30 юни 2008 г.
Държавите членки, които решат да прехвърлят сумите от своите национални пакети от бюджетната 2014 година нататък и за целия период, посочен в параграф 1, втора алинея, в схемата за единно плащане, представят формуляра, предвиден в приложение II, като съответното поле е надлежно попълнено, най-късно до 1 декември 2012 г.
4. Държавите членки, които са решили да въведат своята програма за подпомагане, включваща регионални особености, също могат да представят информацията и по региони с формуляра, предвиден в приложение III.
5. Държавите членки поемат отговорността за разходите за времето между датата на получаване на техните програми за подпомагане от Комисията и датата на тяхното прилагане съгласно член 103к, параграф 2, първа алинея от Регламент (ЕО) № 1234/2007.“
(2)
Приложения I, II, III, IV, V, VI, VII, VIII, VIIIа и VIIIб се изменят в съответствие с приложението към настоящия регламент.
Член 2
Влизане в сила
Настоящият регламент влиза в сила на третия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави членки.
Съставено в Брюксел на 28 юни 2012 година.

Labels: 12
17
5
6